Missatge: L'Hospitalet de LlobregatL'Ajuntament de l'Hospitalet de Llobregat tanca la ràdio i la televisió municipalsRedacció Actualitzat a les 15:09 h   28/11/2011L'Ajuntament de l'Hospitalet de Llobregat ha decidit suprimir la televisió i la ràdio locals a partir del 2012 per reduir despeses. El tancament dels dos mitjans afectarà una setantena de persones que actualment hi treballen. Els representants dels treballadors s'han reunit aquest dilluns al matí amb la regidora d'Hisenda, Mercè Perea, que ha confirmat la "decisió política" de tancar aquests dos mitjans de comunicació municipal.Ràdio l'Hospitalet funciona des del 1982, depèn de l'empresa municipal La Farga i el seu tancament suposarà la presentació d'un Expedient de Regulació d'Ocupació (ERO). En canvi, la televisió municipal és una concessió a la productora Lavínia que acaba al desembre i que no es renovaria. Segons els representants dels treballadors, el comitè d'empresa ha presentat diverses alternatives a la direcció, com per exemple la rebaixa de sous o el canvi de model, però aquesta s'hi ha negat. El comitè d'empresa ha convocat als treballadors a una assemblea aquest migdia per donar a conèixer la situació i estudiar mobilitzacions com a mostra de rebuig a l'anunci. Altres casos similars Altres municipis com Blanes, a la Selva, també ha optat per retallar despesa prescindint dels mitjans de comunicació municipals i tancarà la ràdio i dues webs, una dedicada a la televisió local.
Emocions: no emotion

Resposta: Ja triguen a fer el mateix amb la televisió de Barcelona, Badalona, Santa Coloma i de tot el que es mou a l'àrea metropolitana. Són absurdes totes aquestes televisions públiques que no serveixen per a res per més que per a justificar d'alguna manera el pressupost sense sentit de la diputació. Ja que no ens deixen petar-nos la diputació l'hauríem de reconvertir en un proveïdor encobert de diners a la Generalitat.
Emocions: sadness, anger